2016. gada 2. augustā Noteikumi Nr. 499

Rīgā (prot. Nr. 38  9. §)

**Grozījumi Ministru kabineta 2011. gada 15. februāra noteikumos Nr. 130 "Iedzīvotāju reģistrā iekļauto ziņu izsniegšanas kārtība"**

Izdoti saskaņā ar

[Iedzīvotāju reģistra likuma](http://likumi.lv/ta/id/49641-iedzivotaju-registra-likums) [17. pantu](http://likumi.lv/ta/id/49641-iedzivotaju-registra-likums#p17),

 [Dzīvesvietas deklarēšanas likuma](http://likumi.lv/ta/id/64328-dzivesvietas-deklaresanas-likums)

[13. panta](http://likumi.lv/ta/id/64328-dzivesvietas-deklaresanas-likums#p13) pirmo un trešo daļu un

likuma "Par miruša cilvēka ķermeņa aizsardzību un

cilvēka audu un orgānu izmantošanu medicīnā"

[3. panta](http://likumi.lv/ta/id/62843-par-mirusa-cilveka-kermena-aizsardzibu-un-cilveka-audu-un-organu-izmantosanu-medicina#p3)trešo daļu

 Izdarīt Ministru kabineta 2011. gada 15. februāra noteikumos Nr. 130 "Iedzīvotāju reģistrā iekļauto ziņu izsniegšanas kārtība" (Latvijas Vēstnesis, 2011, 29. nr.; 2013, 218. nr.; 2015, 147. nr.) šādus grozījumus:

 1. Izteikt 5. punktu šādā redakcijā:

 "5. Pašvaldība, pamatojoties uz personas pieprasījumu (turpmāk – pieprasījums), ziņu pieprasītājam sniedz reģistrā iekļautās ziņas par personas deklarēto vai reģistrēto dzīvesvietu (adresi), ja personas dzīvesvieta ziņu izsniegšanas brīdī vai mirušas personas pēdējā deklarētā vai reģistrētā dzīvesvieta ir attiecīgās pašvaldības administratīvajā teritorijā."

 2. Aizstāt 6. punktā vārdus "personas pieprasījumu (turpmāk – pieprasījums)" ar vārdu "pieprasījumu".

 3. Aizstāt 7. punktā vārdus "Pašvaldība un pārstāvniecība" ar vārdu "Pārstāvniecība".

 4. Izteikt 15. punkta ievaddaļu šādā redakcijā:

 "15. Nekustamā īpašuma īpašnieks vai viņa pilnvarota persona reģistrā iekļautās ziņas par personām, kuras ir deklarējušas vai reģistrējušas dzīvesvietu viņa īpašumā uz ziņu sniegšanas brīdi, var saņemt rakstiski vai izmantojot elektronisko datu nesējus. Nekustamā īpašuma īpašnieks vai viņa pilnvarota persona bez maksas var saņemt ziņas par viņa īpašumā deklarēto vai reģistrēto personu skaitu vai šādas ziņas:".

 5. Izteikt 26.2. apakšpunktu šādā redakcijā:

 "26.2. ziņu saņēmēja pastāvīgo tīmekļa protokola adresi;".

 Ministru prezidents Māris Kučinskis

 Iekšlietu ministrs Rihards Kozlovskis